Diari Oficial de la Generalitat Valenciana


Sumari del DOGV 9761, del 08-01-2024 (2023/12125)

Edicte sobre l'aprovació de l'error material de les bases específiques que han de regir el procés selectiu d'estabilització d'ocupació temporal convocada per a la provisió d'una plaça d'animadora o animador sociojuvenil.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9761

Data del DOGV
:   08-01-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12007


Data del document
:   15-12-2023

Organisme emissor
:   Ajuntament de Beniarjó

Tipus de document
:   Edicte

Edicte sobre l'aprovació de l'error material de les bases específiques que han de regir el procés selectiu d'estabilització d'ocupació temporal convocada per a la provisió d'una plaça d'animadora o animador sociojuvenil. [2023/12222]  
Per la Resolució de l'Alcaldia núm. 2023/543, de data 15 de novembre de 2023, s'ha aprovat l'error material de les bases específiques que han de regir el procés selectiu d'estabilització d'ocupació temporal convocada per l'Ajuntament de Beniarjó per a la provisió d'una plaça d'animador/a sociojuvenil; la resolució és la següent:  
  
«Resolució de l'Alcaldia Presidència de rectificació d'error material detectat en la Resolució número 2022/728, de data 21 de desembre de 2022, per la qual s'aproven les bases específiques del procés selectiu extraordinari per a la cobertura, mitjançant el sistema de concurs oposició, de la plaça de personal laboral monitora/monitor sociojuvenil inclosa en l'oferta d'ocupació pública extraordinària.  
Considerant que s'ha verificat l'error material i que les administracions públiques poden, en qualsevol moment, rectificar d'ofici i a petició de les persones interessades els errors materials de fet o aritmètics que es produïsquen en els seus actes.  
Vistos els antecedents mencionats i el preceptuat en l'article 109.2 de la Llei 39/2015, d'1 d'octubre, del procediment administratiu comú de les administracions públiques.  
Aquesta alcaldia en funcions, en ús de les seues atribucions legals, resol:  
  
Primer  
Aprovar la rectificació de l'error material detectat en la Resolució 2022-728, de data 21 de desembre de 2022, en la base 8.  
  
On diu:  
«Base octava: relació d'aprovats  
Finalitzada la qualificació, el tribunal publicarà en el tauler d'anuncis de la seu electrònica de l'Ajuntament la relació d'aprovats per ordre de puntuació, i no podran depassar aquests el nombre de places convocades.  
Aquesta proposta serà elevada a l'òrgan convocant per a la publicació del nom dels aspirants aprovats en el Butlletí Oficial de la Província de València.  
El tribunal no podrà aprovar ni declarar que ha superat el procés selectiu un nombre superior d'aspirants que el de places. Qualsevol proposta d'aprovats que contravinga el que s'estableix en aquesta norma serà nul·la de ple dret.  
L'acte que pose fi al procediment selectiu haurà de ser motivat.»;  
  
Ha de dir:  
«Base octava: relació d'aprovats  
Finalitzada la qualificació, el tribunal publicarà en el tauler d'anuncis de la seu electrònica de l'Ajuntament la relació d'aprovats per ordre de puntuació, i no podran depassar aquests el nombre de places convocades.  
Aquesta proposta serà elevada a l'òrgan convocant per a la publicació del nom de les persones aspirants aprovades en el Butlletí Oficial de la Província de València.  
El tribunal no podrà aprovar ni declarar que ha superat el procés selectiu un nombre superior d'aspirants que el de places. Qualsevol proposta de persones aprovades que contravinga el que s'establix en aquesta norma serà nul·la de ple dret.  
L'acte que pose fi al procediment selectiu haurà de ser motivat.  
  
D'acord amb la base 14 de les bases generals del procés extraordinari d'estabilització d'ocupació temporal de l'Ajuntament de Beniarjó, es crearà una borsa de personal laboral temporal per a les persones aspirants aprovades per ordre de puntuació aconseguit en el procés.  
L'objecte de la borsa serà cobrir baixes, substitucions o vacants, segons l'ordre de puntuació obtinguda.  
La borsa tindrà una vigència de quatre anys.  
La resolució per la qual s'aprove la constitució de la borsa de treball es publicarà en el tauler d'edictes de l'Ajuntament.  
Respecte al funcionament de la borsa: la crida per al lloc a cobrir s'efectuarà per rigorós ordre de puntuació.  
En cas d'urgència, la crida podrà efectuar-se per telèfon o qualsevol altre mitjà assenyalat per la persona interessada en la seua instància que permeta la forma més ràpida de posar-li en coneixement la proposta de contractació i la seua acceptació. Si no es localitzara la persona interessada, es reiteraria la crida l'endemà i en horari diferent, i per correu electrònic. Si no atén el requeriment, passarà a ocupar l'últim lloc de la borsa i es procedirà a la crida de la persona següent en la borsa d'ocupació deixant constància d'aquesta situació en l'expedient.  
  
En el supòsit que algun/a aspirant no atenga la crida o renuncie al lloc de treball, causarà baixa en la borsa, i es procedirà a la crida de la següent persona de la llista. No obstant això, conservarà el seu lloc en la llista per a posteriors contractacions si la impossibilitat d'atendre la crida es per causes degudament justificades. No es considerarà com a causa degudament justificada estar ocupant un altre lloc de treball, i en aquest cas passarà a ocupar l'últim lloc de la borsa.  
  
Seran considerades causes justificades per no atendre la crida romanent en l'ordre de la corresponent borsa les següents:  
- La incapacitat temporal derivada de malaltia comuna, accident no laboral, accident de treball i de malaltia professional, durant el temps que dure aquesta.  
- En cas de maternitat, si la renúncia de la mare es produïx entre el quint mes de gestació i la setzena setmana posterior al part, dihuitena si el part és múltiple. En cas de paternitat, si la renúncia del pare es produïx dins del mes posterior a la data de naixement del fill/a.  
- En els supòsits i termes establits en la normativa vigent per a promoure la conciliació de la vida familiar i laboral de les persones treballadores i les víctimes de violència de gènere, podran renunciar al nomenament o contracte, amb l'únic dret de romandre en la borsa d'ocupació mentre dure aquesta situació.  
- Per defunció de familiars fins a segon grau de consanguinitat o afinitat, amb el límit temporal de fins a 5 dies.  
- Per adopció o acollida si la renúncia es produïx dins de les setzenes setmanes posteriors a la resolució judicial d'adopció.  
  
- Per matrimoni o inscripció com a parella de fet en el Registre Civil, si la renúncia es produïx dins dels 15 dies naturals següents o anteriors a la celebració o inscripció en l'esmentat registre.  
  
En tot cas, es produirà la baixa automàtica en la corresponent borsa de treball pel compliment de l'edat per a la jubilació o per falsedat o falta inicial o sobrevinguda d'algun els requisits exigits o de les circumstàncies al·legades per a la seua inclusió en el procés selectiu.  
En qualsevol cas, quan es produïsca una causa d'absència justificada, malaltia o accident de la persona aspirant seleccionada es podrà cobrir aquesta baixa per la persona següent de la llista fins a la reincorporació de l'anterior.  
En els supòsits de vacances, substitucions per baixes, etc. així com quan finalitze la primera contractació, s'acudirà a la persona següent per ordre de crida i sempre per ordre de puntuació.  
Amb caràcter previ a la formalització del contracte, deurà acreditar que seguix complint els requisits exigits en les presents bases.  
La borsa tindrà caràcter rotatori.  
  
Segon  
Procedir a la seua publicació en el Butlletí Oficial de la Província de València, en el Diari Oficial de la Generalitat Valenciana així com al tauler d'anuncis de la corporació i en la seua pàgina web municipal.»  
  
Contra la present resolució, que posa fi a la via administrativa, pot interposar, alternativament, o un recurs de reposició potestatiu davant de l'Alcaldia, en el termini d'un mes a comptar des de l'endemà de la publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant del jutjat contenciós administratiu de València, en el termini de dos mesos, a comptar de la publicació, de conformitat amb l'article 46 de la Llei 29/1988, de 13 de juliol, de la jurisdicció contenciosa administrativa. Si s'opta per interposar el recurs de reposició potestatiu, no podrà interposar el recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjudici que es puga interposar qualsevol altre recurs que puga estimar més convenient segons dret.  
  
Beniarjó, 15 de desembre de 2023.- L'alcaldessa presidenta: Eva Maria Llinares Martínez.